28/05/2021 | Administración LocalMunicipal
Carballo
Subvencións entidades servizos sociais 2021

BASES REGULADORAS DAS SUBVENCIÓNS A ENTIDADES DE CARÁCTER SOCIAL DO CONCELLO DE CARBALLO O Concello de Carballo publica anualmente unha convocatoria de subvencións dirixida ás asociacións no ámbito dos servizos sociais que desenvolven o seu labor no municipio, facendo fronte de forma conxunta a condicións de vulnerabilidade, exclusión e pobreza, coa finalidade de conseguir unha sociedade máis xusta e máis inclusiva para todas as persoas. LIÑAS XERAIS O Concello de Carballo recoñece a función das entidades sociais como elemento fundamental na formación integral e mellora da calidade de vida da nosa veciñanza. Consecuentemente é necesario destinar recursos económicos ás entidades sen fin de lucro para a realización de actividades que melloran a calidade de vida dos nosos vecinos e veciñas. NORMATIVA APLICABLE A concesión de subvencións regularase polo contido das presentes bases e, para o non disposto nas mesmas, rexirán as normas establecidas pola Lei 38/2003, do 17 de novembro, o Real Decreto 887/2006 de 21 de xullo, polo que se aproba o Reglamento da Lei Xeral de Subvencións, a lei 9/2007, do 13 de xuño, de subvencións de Galica, a Lei 39/2015 de procedemento administrativo común, as bases de execución do orzamento do exercicio 2021 e a Ordenanza Municipal de Subvencións.1.–OBXECTO DA CONVOCATORIA. As presentes bases teñen por obxecto regular o procedemento da concesión de subvencións en réxime de libre concorrencia para fomentar as actividades que no eido dos servizos sociais promovan asociacións e entidades sen ánimo de lucro, que poidan ser consideradas de interese social para o Concello de Carballo, contribuíndo á consecución de actuacións que de xeito prioritario se dirixan á poboación máis desfavorecida.2.–BENEFICIARIOS. Poderán solicitar as subvencións reguladas na presente convocatoria: a) As asociacións e entidades xuridicamente constituídas sen ánimo de lucro, que teñan o seu domicilio social en Carballo, realicen actividades de interese municipal e se atopen debidamente inscritas no Rexistro de Asociacións e no Rexistro de Entidades Prestadoras de servizos sociais da Xunta de Galicia. b) As entidades e asociacións sen finalidade de lucro, xurídicamente constituídas, aínda que non estean domiciliadas en Carballo, realicen actividades de interese municipal dentro do Concello ou en beneficio deste, e se atopen debidamente inscritas no Rexistro de Asociacións e no Rexistro de Entidades Prestadoras de servizos sociais da Xunta de Galicia. Non poderán ser destinatarias de subvencións:  Aquelas entidades que non se atopen ao corrente no cumprimento das súas obrigas tributarias co Concello, Axencia Estatal de Administración Tributaria e coa Seguridade Social.  Aquelas entidades que teñan pendente de xustificar alguna subvención ou axuda económica co Concello de Carballo en exercicios anteriores, (art.2.1b Ordenanza Xeral de Subvencións do Concello de Carballo). 3.–PROGRAMAS SUBVENCIONABLES. Poderán ser obxecto de subvención as accións de servizos sociais puntuais ou anuais dirixidas a:  Comunidade.  Familia, infancia e mocidade.  Discapacidade.  Vellez.  Muller.  Drogodependencias, alcoholismo e/ou otras conductas adictivas  Minorías étnicas.  Delincuencia e reinserción de ex-internos.  Outras problemáticas de exclusión social.  As dirixidas a accións de carácter formativo ou asistencial. Non poderán ser destinatarias de subvencións as actividades que non cumpran algún requisito das presente bases.4.–GASTOS SUBVENCIONABLES. Son gastos subvencionables os que de maneira indubidable respondan á natureza do programa/actividade subvencionada que se realicen no ano 2021 e que sexan efectivamente pagados antes do remate do período de xustificación.4.1. As axudas económicas concedidas poderán destinarse aos conceptos e/ou gastos correntes directamente relacionados coa realización do programa ou actividade que poden ser, entre outros:  Retribucións e gastos de persoal relacionado coa actividade subvencionada.  Gastos xerais de mantemento da entidade (aluguer de locais, suministros, etc.). Estes gastos nunca poderán ser superiores ao 15% dos gastos directos da actividade ou programa. De superar esta porcentaxe, na volaración só se terá en conta o gasto ata dita porcentaxe. Gastos de seguros de accidentes ou responsabilidade civil a efectos da realización da actividade ou programa.4.2. Non se considerararán gastos subvencionables:  As actividades financiadas polo Concello de Carballo.  Os gastos e pagos realizados fóra do prazo de xustificación ou de execución do programa ou actividade.  As inversións e obras de infraestructura.  As viaxes ou gastos derivados das mesmas e compra de agasallos.  Así como calquera outro gasto que non teña relevancia no eido dos SS. SS.5.–CRITERIOS DE CONCESIÓN, CONTÍA E LÍMITE DAS SUBVENCIÓNS. A puntuación máxima para cada solicitude será de 100 puntos. Sendo necesaria unha puntuación mínima de 30 puntos para que o proxecto sexa subvencionado. A valoración de cada expediente de solicitude farase en función dos siguientes criterios: – En relación co proxecto: ata 50 puntos 1. Relevancia social do problema: máximo 10 puntos. – Moi relevante ou urxente: 10 puntos. – Relevante pero sin urxencia: 5 puntos. – Nada relevante: 0 puntos.2. Compatibilidade coas competencias municipais: máximo 10 puntos. – Compatible: 10 – Non compatible: 0 3. Número previsible beneficiarios: máximo 15 puntos. – +100 participantes: 15 puntos. – Entre 50 e 100 participantes: 10 puntos. – Entre 0 e 50 participantes: 5 puntos.4. Sostemento no tempo: máximo 10 puntos. – Programas ou actividades a curto prazo: 5 puntos. – Programas ou actividades a largo prazo: 10 puntos.5. Uso do galego na realización e difusión da actividade ou proxecto: 5 puntos. – En relación coas características da entidade: ata 35 puntos 1. Especialidade da entidade en atención ao colectivo que se dirixe a atuación: máximo 10 puntos. – Especialización nesa área: 10 puntos. – Non especializados nesa área: 5 puntos.2. Antigüedade na Constitución da entidade: máximo 15 puntos. – De 1 a 5 anos de traxectoria: 5 puntos. – De 5 a 20 anos de traxectoria: 10 puntos. – + de 20 anos: 15 puntos.3. Estructura e capacidade de xestión: máximo 10 puntos. – Recursos Humanos propios: 5 puntos. – Medios materiais propios: 5 puntos. – Participación social e voluntariado: 5 puntos – Número de mulleres nas entidade: máximo 5 puntos. – Representación mínima do 40% de mulleres na Xunta directiva: 2,5 puntos. – Representación mínima do 40% de mulleres no persoal vinculado coa actividade subvencionada: 2.5puntos. – Entidades inscritas no rexistro municipal de entidades: 5 puntos A fórmula para determinar a cuantía da subvención será: A contía da subvención estará en función dos puntos obtidos. A comisión de valoración outorgará a cada solicitude unha puntuación de acordo cos criterios establecidos. Contía da subvención = Puntos obtidos na actividade ou proxecto x valor punto. Cálculo do valor de cada punto: Valor punto = Presuposto total (60.000€) / Total de puntos obtidos por todas a actividades ou proxectos. A fórmula a aplicar sería: CMS= Valor punto x puntos obtidos Por regra xeral a subvención municipal non superará o 70% do orzamento total do proxecto ou actividade(coeficiente de financiación 0.7) nen os 8.000,00 euros. Se unha vez aplicada a fórmula e feito o reparto entre as entidades subvencionadas existise sobrante, esté repartirase segundo a fórmula adaptada: CMS2: Valor punto2 x puntos obtidos Valor punto2 = Importe sobrante / Total de puntos obtidos por todas a actividades ou proxectos E así sucesivamente ata esgotar a cuantía asignada a esta convocatoria. En ningún caso o importe da subvención será superior a cantidade solicitada. En ningún caso o importe da subvención poderá ser de tal contía que, illadamente ou en concorrencia con subvencións ou axudas doutras administracións públicas ou doutros entes públicos ou privados, supere o custe total da actividade que se vai desenvolver. A subvención aprobada poderá ser revisada, unha vez coñecido o financiamento do gasto a través das achegas complementarias de axudas doutras entidades, así como, no seu caso, outros ingresos, de tal xeito que a súa contía definitiva supoña o resultado deficitario da liquidación final de gastos-ingresos.6.–APLICACIÓN ORZAMENTARIA. Para a concesión destas axudas dirixidas á realización de actuacións puntuais ou de carácter anual no eido dos servizos sociais, destinarase un importe de 60.000€ que se imputarán á aplicación “2310.48900 Subvención acción social a entidades” do Orzamento Xeral do Concello.7.–SOLICITUDES E DOCUMENTACIÓN PARA PRESENTAR. As asociacións, entidades ou interesados/as en obter subvención do Concello de Carballo, deberán solicitala mediante a presentación da documentación que se sinala a continuación: a) Instancia individualizada, en modelo normalizado, asinada polo/a peticionario/a ou no caso de persoas xurídicas, polo/a representante legal debidamente acreditada a representación. b) Fotocopia do Código de identificación fiscal (CIF), no caso de persoas xurídicas. c) Certificación da inscrición no Rexistro de Asociacións e de Entidades Prestadoras de servizos sociais da Xunta de Galicia. As persoas xurídicas de fóra do Concello xuntarán os estatutos que rexen a entidade, así como certificación que acredite os cargos representativos e domicilio social. d) Os datos bancarios da conta á que se poderá transferir o importe da subvención, debidamente certificada pola entidade bancaria. e) Certificado do secretario da entidade solicitante no que consten as subvencións e/ou axudas obtidas ou solicitadas para a mesma finalidade, con concreción da súa contía, comprometéndose a comunicarlle ao Concello de Carballo a concesión de calquera outra axuda ou subvención de entes públicos ou privados para a mesma finalidade. f) Xustificación documental dos requisitos esixidos nas bases. g) Autorización para recadar datos da Axencia Tributaria de estar ao corrente das súas obrigas tributarias e declaración de estar ao corrente das obrigas tributarias e coa Seguridade Social. h) Declaración de non ter pendente de xustificación ningunha subvención co Concello de Carballo. i) Declaración do número de beneficiarios directos ou/e indirectos da actividade solicitada. j) Proxecto explicativo e avaliado das accións que se pretenden realizar, con especificación entre outros de: data, lugar da celebración, responsable/s do desenvolvemento da acción, obxectivos e consideración de beneficiarios/as. k) Orzamento de gastos e ingresos da actividade que se solicita, detallando cada un dos gastos e ingresos.8.–PRESENTACIÓN. As solicitudes presentaranse de xeito telemático na sede electrónica do Concello de Carballo(https://sede.carballo.org/opencms/gl/). A presentación telemática producirá plenos efectos xurídicos, sempre que a solicitude sexa presentada dentro do prazo establecido e na sede citada. O prazo de presentación de solicitudes será de 15 días naturais, contados dende o seguinte a publicación do extracto da convocatoria no Boletín Oficial da Provincia da Coruña, a través da BDNS. No caso de que a documentación fose incorrecta ou insuficiente, darase un prazo de dez días para a súa enmenda. Pasado o dito prazo sen que o interesado atenda o requirimento, entenderase que desiste da súa petición.9.–AVALIACIÓN. As solicitudes presentadas serán valoradas de acordo cos criterios de outorgamento especificados nestas Bases. A concesión das axudas realizarase en réxime de concorrencia competitiva e resolverá a Xunta de Goberno Local, logo da proposta motivada da Comisión avaliadora correspondente. A dita comisión estará formada por: – Presidenta: concelleira delegada de Servizos Sociais. – Vogais: xefa de área do Departamento de Servizos Sociais e Traballadora Social do departamento e un/unha concelleiro/a delegado. – Na Comisión Avaliadora actuará como secretario/a, sen voto, un/unha funcionario/a da unidade administrariva é que lle corresponda a súa tramitación.10.–RESOLUCIÓN DE SOLICITUDES E NOTIFICACIÓN. A concesión das subvencións realizarase, mediante un réxime de concorrencia competitiva, e resolverá a Xunta de Goberno Local, logo da proposta motivada da comisión avaliadora correspondente, requirindo informe do Sevizo de Benestar. No acordo de concesión, no caso de ser positivo, farase constar a contía da subvención, forma de pagamento, programa afectado e condicións nas que se outorga. De non resolverse expresamente esta convocatoria no prazo de seis meses, contados a partir do día seguinte ao remate do prazo de presentación da solicitude, entenderase desestimada. O acordo de concesión provisional notificaráse aos interesados na data seguinte a da aprobación polo órgano competente. Concederáse un prazo de 10 días naturais para presentar alegacións.11.–ACEPTACIÓN DA SUBVENCIÓN E OBRIGAS DOS/AS PRECEPTORES/AS. A subvención entenderase aceptada polo/a solicitante se dentro do prazo dun mes seguinte á recepción da comunicación da concesión, non manifesta nada en contra. Os/as beneficiarios/as das subvencións, unha vez aceptadas estas, expresa ou tacitamente, quedarán obrigados/as a destinar os fondos percibidos para o obxecto concreto para o que foron concedidas. No caso de producirse calquera alteración importante no orzamento ou no proxecto da actividade deberá comunicarllo ao Concello. No caso de imposibilidade de realizar a actividade poderán solicitar que se lles autorice un cambio no obxecto da subvención e o Concello poderá autorizar este e manter a subvención. Os/as beneficiarios/as, ademais de realizar a actividade que fundamenta a concesión da subvención nos prazos sinalados, someterase ás actuacións de comprobación e seguimento da aplicación da subvención realizadas polo Concello de Carballo, cos medios que considere oportunos e facilitará canta información sexa requirida. A obtención concorrente de subvencións ou axudas outorgadas por outras Administracións, entidades ou persoas físicas poden dar lugar á reducción da achega municipal de forma proporcional. As entidades beneficiarias das subvencións da presente convocatoria quedan comprometidas a establecer de forma clara nos exemplares dos programas, carteis anunciadores, fotografías e demais material gráfico ou sonoro que publiquen con motivo do programa ou actividade subvencionada, mención expresa do financiamento do Concello de Carballo. Terá que incluírse o logotipo do Concello de Carballo, do mesmo tamaño, como mínimo, ao doutros posibles patrocinadores, cando a contribución económica non sexa superior á subvención concedida pola institución municipal. No caso de que se realice, todo o material gráfico correspondente á publicidade da actividade (carteis, revistas.) estará redactado sempre en galego.12.–XUSTIFICACIÓN E COBRO. Para poder percibir as subvencións concedidas de acordo coas prescricións destas bases, os/as beneficiarios/as presentarán a documentación de xeito telemático na sede electrónica do Concello de Carballo (https://sede.carballo.org/opencms/gl/) dentro do prazo de trinta (30) días seguintes á realización da actividade subvencionada e antes do 1 de decembro de 2021. A presentación telemática da documentación xustificativa producirá plenos efectos xurídicos, sempre que sexa presentada dentro do prazo establecido e na sede citada. O orzamento a xustificar será o importe da subvención concedida dividida entre o coeficiente de financiamento fixado nas presentes bases (0.7). A documentación xustificativa será a seguinte: a) Instancia subscrita polo/a presidente/a da entidade, asociación ou particular dirixida ao Sr. Alcalde-Presidente do Concello de Carballo, na que se solicite o pagamento da subvención no número de conta corrente indicada na solicitude. Deberá acreditar a titularidade do/a asinante da instancia por medio de certificación do/a secretario/a da entidade, asociación, etc., ou calquera outro medio en que quede fidedignamente demostrada a titularidade do/a asinante. b) Memoria na que detalle a actividade realizada de conformidade coa achegada á instancia de solicitude de subvención e que conterá como mínimo os seguintes aspectos, temporalización da actividade, cuantificación e perfil dos destinatarios e resultados obtidos. c) Relación detallada das subvencións ou axudas obtidas doutras Administracións Públicas ou entidades privadas para o mesmo obxecto ou ben, declaración de non ter outras axudas ou subvencións públicas ou privadas para o mesmo obxecto. No caso de concorrencia de subvencións que se atopen xustificadas, achegarase certificación da Administración que a concedeu, na que se detallen os conceptos subvencionados e os importes xustificados e período ao que se refiren os gastos d) Relación completa dos gastos da actividade, con identificación respecto a cada factura do emisor e número de documento, concepto, importe, data de emisión e data de pagamento. e) Facturas da actividade, que se presentarán por un importe igual ou superior á cantidade concedida entre o coeficiente de financiación (0.7). f) Declaración xurada do beneficiario que acredite que as facturas que se presentan como xustificantes foron aplicadas á actividade subvencionada. g) Un exemplar de toda a documentación impresa xerada pola actividade subvencionada, e na que quede constancia da colaboración do Concello de Carballo. h) O abonamento da subvención materializarase mediante aboamento na conta bancaria sinalada por cada entidade. i) Se no momento do pago da axuda a entidade non estivese ao corrente nas súas obrigas tributarias e coa Seguridade Social, e teña xustificado o cumprimento das condicións da subvención, informarase á entidade benificiaria que non se procederá ao seu pagamento, agás que xustifique ter regularizado a súa situación.13.–REQUISITOS DAS FACTURAS. As facturas que se acheguen como xustificantes da subvención deberán cumprir os requisitos seguintes: a) Poden ser orixinais ou fotocopias auténticas. b) Deberán cumplir os requisitos do art.6 do Real Decreto 1619/2012, do 30 de novembro c) Estar datadas e pagadas no ano 2021. d) Conter o documento de identidade ou número de identificación fiscal do/a perceptor/a. e) Conter o selo de «pagado» ou presentar o xustificante de pago correspondente. f) Axustarse ao orzamento presentado ao formular a solicitude. g) Deberán especificar de forma detallada o número, concepto e características dos servizos prestados ou do material adquirido, os prezos unitarios así como calquera outra información que facilite a comprobación de que estes documentos se axustan ao obxecto da subvención. h) No caso de que existan gastos de persoal presentarase: Relación nominal de traballadores (RNT) e o documento de relación de liquidación de cotizacións (RLC)-Antigos TC2 e TC1 respectivamente. e) Documentos de ingreso na Axencia Tributaria das retenciónspracticadas en concepto de IRPF. No suposto de que a subvención teña como destino pagamento de premios ou pagamento de axudas de custo, a entidade beneficiaria ven obrigada á retención do IRPF nos límites e excepcións da lexislación que rexe. Os pagamentos a persoal retribuído coa súa pertinente retención.14.–RECURSOS. Contra a resolución, que esgota a vía administrativa, os/as interesados/as poderán interpor recurso potestativo de reposición perante o órgano correspondente no prazo dun mes, a partir do día seguinte ao da recepción da resolución polo/a solicitante, segundo dispón os artigos 123 y 124 da Lei 39/2015, do 1 de outubro, do procedemento administrativo común das Administracións Públicas, ou ben ser impugnados directamente ante a orde jurisdiccional contencioso administrativo.15.–INCORPORACIÓN Ó REXISTRO PÚBLICO DE SUBVENCIÓNS E PUBLICACIÓN DA SUBVENCIÓN CONCEDIDA. En cumprimento do disposto no artigo 18.2 e 20 da Lei 38/2003, do 17 de novembro, xeral de subvencións e demáis normativa de desenvolvemento, o concello de Carballo remitirá á Base de datos nacional de subvencións información sobre a concesión das subvencións. Carballo, a 25 de maio de 2021. O alcalde D. Evencio Ferrero Rodríguez